रक्षा मंत्रालय नौसेना प्रमुख एडमिरल सुनील लांबा ने कहा नौसेना आत्मनिर्भरता के जरिए नई तकनीकों को समाहित करने के लिए प्रतिबद्ध फिक्की द्वारा आज यहां दो दिवसीय अंतर्राष्ट्रीय सेमिनार का आयोजन किया गया। जिसकी थीम है भारत की भावी नौसेना का निर्माण करनाः प्रौद्योगिकी की अनिवार्यताएं। आज शुरू हुए इस अंतर्राष्ट्रीय सेमिनार में भारतीय नौसेना भारतीय तटरक्षक रक्षा मंत्रालय के एकीकृत रक्षा स्टाफ एवं डीआरडीओ के शीर्ष अधिकारियों देशविदेश की औद्योगिक हस्तियों शिक्षाविद् और चिंतकों ने शिरकत की। ये सभी हस्तियां एक साझा प्लेटफॉर्म पर एकत्रित हुईं और उन्होंने ऐसी अत्याधुनिक प्रौद्योगिकियों के लिए स्वदेशी विकास चक्र को पूरा करने हेतु विचारों का आदानप्रदान किया जो मेक इन इंडिया के सरकारी सपने को साकार करने की दिशा में भारत की भावी नौसेना का निर्माण करने के लिहाज से अत्यंत आवश्यक हैं।